**Rámcová dohoda č. SE-VO1-2022/004310**

**na zabezpečenie údržby budov - udržiavacie stavebné práce a služby ......**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

**Zmluvné strany**

|  |  |
| --- | --- |
| **Objednávateľ:** | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava |
| IČO: | 00151866 |
| Bankové spojenie: | Štátna pokladnica |
| SWIFT: | SPSRSKBA |
| IBAN: | SK 7881800000007000180023 |
| Zastúpený: | Mgr. Tomáš Oparty |
|  | štátny tajomník Ministerstva vnútra Slovenskej republiky, |
|  | na základe plnomocenstva č. p. SL-OPS-2022/001312-070 |
|  | zo dňa 05. mája 2022 |

(ďalej len „objednávateľ“)

**a**

|  |  |
| --- | --- |
| **Poskytovateľ:** |  |
| Názov: |  |
| Sídlo: |  |
| Štatutárny zástupca: |  |
| Splnomocnený k podpisu: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| Číslo účtu: |  |
| Tel: |  |
| Fax: |  |
| e-mail: |  |
| registrácia: |  |

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2021/S xxx-xxxxxx zo dňa xx.xx.2022 a vo Vestníku verejného obstarávania č. xxx/2022 p. č. xxxxx – xxx zo dňa xx.xx.2022 verejnú súťaž na predmet zákazky „Obstaranie údržby budov - udržiavacie stavebné práce a služby v objektoch a zariadeniach v správe .............. MV SR (ďalej len **„verejné obstarávanie“**).
2. Na základe vyhodnotenia ponúk bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečenie služby, tak ako sú zadefinované v čl. 1 bod 1.1. a v Prílohe č. ..... tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa zabezpečiť pre Objednávateľa údržbu budov-udržiavacie stavebné práce a služby v Objektoch a zariadeniach v správe ......... MV SR v rámci celej Slovenskej republiky (ďalej len „služby“) v súlade s Opisom predmetu zákazky, ktorý tvorí  prílohu č. .... tejto Dohody a za podmienok stanovených touto Dohodou v mieste plnenia a záväzok Objednávateľa zaplatiť Poskytovateľovi za riadne a včas poskytnuté služby dohodnutú cenu podľa čl. 2 tejto Dohody a v súlade s podmienkami tejto Dohody.
  2. Zmluvné strany sa dohodli, že objednávanie služby podľa tejto Dohody bude realizované na základe písomnej objednávky, v ktorej budú špecifikované všetky detaily požadovanej služby (ďalej len **„Objednávka“**).

**Článok 2**

**Cena**

* 1. Maximálny finančný limit tejto Dohody je ..............,- EUR bez DPH.
  2. Cena za vykonanie služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.
  3. Poskytovateľ vyhlasuje, že služby alebo ich časť poskytuje Objednávateľovi za najlepších/ najvýhodnejších podmienok, aké poskytuje na relevantnom trhu.
  4. Cena za poskytnuté služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
  5. Požadované služby budú ocenené príslušnými položkami aktuálneho cenníka stavebných prác a materiálov Cenkros. Na takto stanovené jednotkové ceny z cenníka stavebných prác a meteriálov Cenkros bude uplatňovaná percentuálna zľava. Výška zľavy na služby (komplet, vr. nosného a pomocného materiálu v zmysle popisu cenníkovej položky v cenníku Cenkros) bude **vo výške .................%.** Táto percentuálna zľava je u Poskytovateľa nemenná počas celej doby trvania Dohody . V prípade, ak sa Objednávateľom požadované služby nenachádzajú v aktuálnom cenníku Cenkros, bude takáto služba ocenená pomocou kalkulačného vzorca uvedeného v tab.č... prílohy č. ... tejto Dohody.
  6. Zmluvné strany sa dohodli, že cena za služby uvedená v bode 2.1. tohto článku tejto Dohody je maximálna.

**Článok 3**

**Doba trvania Dohody**

Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v čl.2 bod 2.1. tejto Dohody, podľa toho, ktorá skutočnosť nastane skôr.

**Článok 4**

**Rozsah a Miesto plnenia**

Poskytovateľ zabezpečí poskytnutie služby v rozsahu a v mieste určenom v písomnej objednávke vystavenej .......... MV SR.

**Článok 5**

**Práva a povinnosti Zmluvných strán**

5.1. Všetky dokumenty súvisiace s touto Dohodou a to najmä písomné objednávky, faktúry, výkazy, výdajky a pod., Zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republiky.

5.2. Poskytovateľ je povinný:

* 1. zabezpečiť pre Objednávateľa službu v dohodnutej kvalite, rozsahu, cene a v termínoch, v zmysle objednávky objednávateľa do 30 (tridsať) dní od jej prijatia,
  2. zodpovedať za seba a za svojich zamestnancov za všetky škody spôsobené Objednávateľovi a tretím osobám vo vzťahu k tejto Dohode,
  3. vykonávať činnosti dohodnuté v tejto Dohode tak, aby sa podľa možnosti nenarušilo riadne využívanie priestorov, v ktorých sa bude predmet Dohody plniť. Ak poskytovanie služby vzhľadom na jeho charakter spôsobí obmedzenie v riadnom užívaní priestorov, je Poskytovateľ povinný Objednávateľovi túto skutočnosť písomne oznámiť s dostatočným predstihom a vyžiadať si na obmedzenie užívania priestorov jeho písomný súhlas.
  4. odstrániť nedostatky a vady, ktoré sám zapríčinil.

5.3. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služby, viesť evidenciu požadovaných dokladov súvisiacich s preberaním a odovzdávaním služby,
2. sprístupniť miesto pre vykonanie služby,
3. v dohodnutom termíne prevziať poskytnutú službu.
   1. V Prílohe č....tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č.... tejto Dohody, a to bezodkladne.
   3. V prípade zmeny subdodávateľa je Poskytovateľ povinný najneskôr do 5 (päť) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
   4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   5. Poskytovateľ je povinný:
4. po celú  dobu platnosti tejto Dohody zaistiť dodržiavanie všetkých všeobecne záväzných  právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetu Dohody podieľajú, teda bez ohľadu na to či sú tieto služby vykonávané zamestnancami Poskytovateľa alebo prostredníctvom subdodávateľov,
5. po celú dobu platnosti tejto Dohody je Objednávateľovi do 20. dňa v kalendárnom mesiaci nasledujúcom po doručení objednávky predložiť čestné vyhlásenie, v ktorom uvedie menný zoznam zamestnancov, živnostníkov a ďalších osôb podieľajúcich sa na plnení predmetnej objednávky. V čestnom vyhlásení musí byť uvedené, že všetky uvedené osoby sú vedené v príslušných registroch, je im vyplácaná odmena, sú za nich odvádzané odvody do Sociálnej a zdravotných poisťovní, majú príslušné pracovné povolenie a povolenie na pobyt v SR a boli  preškolené v oblasti bezpečnosti a ochrany zdravia pri práci,
6. umožniť, poskytnúť súčinnosť a strpieť kontrolu dodržiavania povinností Objednávateľom podľa vyššie uvedených písm. a) a b) tohto bodu Dohody,
7. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. a) a b) tohto bodu Dohody, a ku ktorému prišlo pri plnení tejto Dohody alebo v súvislosti s ňou, a to najneskôr do desiatich (10) dní odo dňa doručenia oznámenia o začatí konania. Súčasťou takéhoto oznámenia Poskytovateľa Objednávateľovi bude aj informácia o dátume začatia tohto konania,
8. predložiť kópiu právoplatného rozhodnutia, ktorým sa konanie podľa písm. d) tohto bodu Dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
9. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. e). tohto bodu Dohody. O prijatých opatreniach a o ich realizácií je povinný písomne informovať Objednávateľa, a to v primeranej lehote stanovenej Objednávateľom.
   1. Zamestnanci poskytovateľa, ktorí budú poskytovať služby v objektoch Objednávateľa v súlade s písomnou objednávkou sú povinní absolvovať policajné preverenie s ohľadom na interný predpis Objednávateľa „Nariadenie  Ministerstva  vnútra  Slovenskej republiky č. 79/2022 o fyzickej ochrane objektov Ministerstva vnútra Slovenskej republiky“ (zamestnanci nesmú byť právoplatne odsúdení za majetkovoprávne a násilné trestné činy). Túto skutočnosť si vyhradzuje Objednávateľ preveriť. Poskytovateľ poskytne Objednávateľovi menný zoznam zamestnancov s osobnými údajmi v rozsahu meno, rodné číslo, číslo OP, adresa trvalého pobytu v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Predmetné údaje budú doručené Objednávateľovi minimálne 14 dní pred nástupom na vykonanie plnenia objednávky, ak nebude v písomnej objednávke uvedené inak.

**Článok 6**

**Kvalita, záruka, zodpovednosť za vady a za škodu**

6.1. Poskytovateľ poskytne Objednávateľovi na dodané služby záruku 24 (dvadsaťštyri) mesiacov. Záručná doba začína plynúť dňom poskytnutia služieb.

6.2. Na nároky Objednávateľa z vád poskytnutej služby sa vzťahujú príslušné ustanovenia Obchodného zákonníka.

6.3. Objednávateľ je povinný vady poskytnutej služby písomne oznámiť Poskytovateľovi bez zbytočného odkladu po ich zistení.

6.4. Oznámenie o vadách poskytnutej služby musí obsahovať:

a) označenie a číslo tejto Dohody, písomnej objednávky

b) označenie a typ reklamovanej časti,

c) číslo dodacieho listu, resp. iné určenie času dodania služby.

6.5. Poskytovateľ sa zaväzuje odstrániť zistené vady bezplatne najneskôr do 5 (päť) pracovných dní odo dňa ich uplatnenia, tzn. od doručenia oznámenia o vadách poskytnutej služby Poskytovateľovi.

6.6. V prípade, že Objednávateľovi bude spôsobená škoda spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

6.7. Škody, ktoré Poskytovateľ spôsobí Objednávateľovi pri poskytovaní služby, budú po dobu trvania tejto Dohody zabezpečené poistnou zmluvou o poistení za škodu spôsobenú podnikaním, ktorú uzavrie Poskytovateľ na minimálnu poistnú sumu 30 000,00 EUR (slovom: tridsaťtisíc eur) počas celej doby trvania tejto Dohody.

6.7. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 2 tejto Dohody.

**Článok 7**

**Platobné podmienky a fakturácia**

* 1. Objednávateľ sa zaväzuje za poskytnutú službu zaplatiť Poskytovateľovi cenu podľa písomnej Objednávky na základe faktúry vystavenej Poskytovateľom po skončení prác a podpísaní preberacieho protokolu alebo dodacieho listu s vyznačením riadneho termínu skončenia prác v rámci poskytovanej služby. Objednávateľ neposkytne Predávajúcemu žiaden preddavok na zrealizovanie písomnej Objednávky.
  2. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry bude originál/fotokópia preberacieho protokolu alebo dodacieho listu potvrdeného zástupcom Objednávateľa.
  3. Lehota splatnosti faktúry je 30 (tridsať) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo písomnou Objednávkou alebo nebude spĺňať náležitosti podľa zákona č. 222/2004 Z. z., Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) dní odo dňa jej opätovného doručenia Objednávateľovi.
  4. Všetky faktúry budú uhrádzané výhradne bezhotovostne prevodným príkazom na účet Poskytovateľa uvedený v záhlaví tejto Dohody.
  5. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví tejto Dohody.
  6. Faktúra sa považuje za uhradenú dňom odpísania finančných prostriedkov z bankového účtu Objednávateľa.

**Článok 8**

**Zmluvné pokuty a sankcie**

8.1. V prípade, že Poskytovateľ neposkytne službu v súlade s písomnou Objednávkou (riadne) a v dohodnutom termíne (včas) má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny  poskytovanej služby, s ktorou je Poskytovateľ v omeškaní. Zaplatením zmluvnej pokuty nie je dotknutý nárok Objednávateľa na náhradu škody.

8.2. V prípade omeškania Objednávateľa s úhradou faktúry, má Poskytovateľ právo od Objednávateľa za každý aj začatý deň omeškania požadovať úroky z omeškania v zákonom stanovenej výške.

8.3. V prípade omeškania Poskytovateľa s odstránením vady služieb v lehote podľa čl. 6 bod  6.5. tejto Dohody má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny poskytovanej služby/opravy vady, s ktorou je Poskytovateľ v omeškaní.

**Článok 9**

**Skončenie Dohody**

9.1. Túto Dohodu je možné skončiť:

9.1.1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.1.2. písomným odstúpením od tejto Dohody ktoroukoľvek zo Zmluvných strán,

9.1.3. písomnou výpoveďou podľa bodu 9.7. tohto článku.

9.2. Objednávateľ je oprávnený odstúpiť od tejto Dohody v prípade, ak:

9.2.1. proti Poskytovateľovi sa začalo konkurzné konanie alebo reštrukturalizácia,

9.2.2. Poskytovateľ vstúpil do likvidácie,

* + 1. Poskytovateľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
    2. Poskytovateľ poruší povinnosť podľa čl. 5 tejto Dohody,
    3. v čase uzavretia tejto Dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    4. Dohoda nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
  1. Poskytovateľ je oprávnený odstúpiť od tejto Dohody v prípade, ak Objednávateľ poruší túto Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti.
  2. Objednávateľ je oprávnený odstúpiť od tejto Dohody aj v prípade, ak Poskytovateľ nebol v čase uzatvorenia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora v súlade so zákonom č. 315/2016 Z. z..
  3. Odstúpenie od Dohody musí mať písomnú formu, musí sa v ňom uviesť dôvod odstúpenia a  nadobúda účinnosť dňom jeho doručenia druhej Zmluvnej strane. V prípade pochybností o doručení odstúpenia sa má za to, že odstúpenie je účinné na tretí deň po jeho odoslaní.
  4. Zmluvná strana, ktorá odstúpi od tejto Dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
  5. Túto Dohodu môže Objednávateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
  6. V prípade podstatného porušenia tejto Dohody Poskytovateľom je Objednávateľ oprávnený vykonať zmenu tejto Dohody spočívajúcu v zmene osoby Poskytovateľa, a to nahradením pôvodného Poskytovateľa (ďalej len „**Pôvodný poskytovateľ**“) novým Poskytovateľom v súlade s § 18 zákona č. 343/2015 Z. z.. Zmenu v osobe Poskytovateľa je Objednávateľ oprávnený vykonať písomne. Novým Poskytovateľom sa stane subjekt, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na ďalšom mieste v poradí v rámci Verejného obstarávania (ďalej len „**Nový poskytovateľ**“). Na vysporiadanie plnení medzi Pôvodným Poskytovateľom a Objednávateľom sa primerane aplikujú ustanovenia bodu 9.6. tohto článku tejto Dohody. Na vysporiadanie plnení medzi Novým zhotoviteľom a Objednávateľom sa dodatkom vykonajú primerané úpravy tejto Dohody.
  7. Podstatným porušením tejto Dohody okrem iných prípadov uvedených v tejto Dohode sa rozumie aj:

9.9.1 ak budú zo strany Poskytovateľa opakovane (viac ako trikrát a nemusí ísť o rovnakú vadu) reklamované poskytnuté služby a reklamácia bude oprávnená,

9.9.2 ak dôjde zo strany Poskytovateľa opakovane (viac ako dvakrát) k omeškaniu s poskytnutím služieb, resp. ich časti o viac ako 14 (štrnásť) kalendárnych dní.

**Čl. 10**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie adresované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Dohody:

Objednávateľ:

Ministerstvo vnútra Slovenskej republiky

XXXXXXXXXXX

k rukám: XXXX (vyplní Objednávateľ)

email: XXXX

* 1. Oznámenie adresované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Dohody:

Poskytovateľ:

XXXXXXXXXXX

k rukám: XXXX (vyplní Poskytovateľ)

email: XXXX

* 1. Oznámenie nadobúda účinnosť dňom jeho prevzatia a má sa za prevzaté:

10.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo

10.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

10.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  3. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
  5. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.
  6. Zmluvné strany sa dohodli, že písomná/é Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny poskytovanej služby, výšky poskytnutej zľavy.

**Čl. 11**

**Záverečné ustanovenia a riešenie sporov**

11.1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.

* 1. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  2. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory , ktoré vzniknú z tejto Dohody sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.

11.4. Táto Dohoda je vyhotovená v piatich (5) vyhotoveniach s platnosťou originálu, pričom Poskytovateľ obdrží dve (2) vyhotovenia a Objednávateľ obdrží tri (3) vyhotovenia.

11.5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

11.6. Neoddeliteľnou súčasťou tejto Dohody je:

Príloha č. 1 – ..............

Príloha č. 2 – Úradne overená kópia poistnej zmluvy alebo potvrdenie príslušnej poisťovne o poistení

za škodu spôsobenú podnikaním.

Príloha č. 3 – Zoznam subdodávateľov

V Bratislave dňa .......................................... V ....................... dňa: ..........................................

za Objednávateľa: za Poskytovateľa:

......................................................................... ..............................................................................

Mgr. Tomáš Oparty

štátny tajomník MV SR

Príloha č. 1 k RD č. ...............................

**Opis predmetu zákazky**

|  |  |  |
| --- | --- | --- |
| V Bratislave dňa |  |  |
|  |  |  |
| za objednávateľa |  | za poskytovateľa |
|  |  |  |

Príloha č. 2 k RD č. ...............................

**Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním**

Tu bude vložená príloha pred uzatvorení zmluvy

|  |  |  |
| --- | --- | --- |
| V Bratislave dňa |  |  |
|  |  |  |
| za objednávateľa |  | za poskytovateľa |
|  |  |  |

Príloha č. 3 k RD č. ...............................

|  |
| --- |
| **ZOZNAM SUBDODÁVATEĽOV** |

|  |  |  |  |
| --- | --- | --- | --- |
| **P.č.** | **Údaje o subdodávateľoch - Obchodné meno, sídlo, IČO** | **Osoba oprávnená konať  za subdodávateľa**  **Dátum narodenia** | **Adresa pobytu** |
|  |  |  |  |

**(doplní uchádzač, v prípade že nebude využívať subdodávateľov uvedie vyhlásenie)**

Za Poskytovateľa:

.............................................................

*konateľ spoločnosti*